2.000 persones participen en tan sols 3 dies a la primera fase de votació dels Pressupostos Participatius de Gandia
26 novembre 2020

## 2.000 persones participen en tan sols 3 dies a la primera fase de votació dels Pressupostos Participatius de Gandia26 novembre 2020Última actualització: 14 juliol 2025

![](../gestion/img/e27f15147d1628c3765e560e83546713ca9d7dcb73d0b9238bb5dbdc9f65320f.jpg)  
  

2.000 persones han participat ja en les votacions dels Pressupostos participatius de Gandia de 2020 en tan sols 3 dies. En esta primera fase de votació filtre, la ciutadania pot donar el seu vot a 3 de les 35 propostes presentades fins el diumenge 29 de novembre.

Per al **regidor delegat de Polítiques amb la Ciutadania, Nahuel González**, _“és molt bona notícia  per a Gandia que vora 2.000 veïns han votat en la primera fase de la votació filtre dels pressupostos participatius. Demostra que este procés està consolidat i que el veïnat sap que les propostes guanyadores es fan realitat. Pensem que és una demostració clara que inclús en temps de pandèmia ha d’estar present”._

En la mateixa línia s’ha pronunciat el **Director General de Participació Ciutadana, Juanjo Giner**, qui ha assegurat que _“la creixent implicació i participació de la ciutadania és un símptoma més que evident de la consolidació dels pressupostos participatius a la nostra ciutat”._

El termini per la votació filtre finalitza este diumenge 29 de novembre, mentre que la votació final serà a desembre i _“constarà d’11 propostes triades de la votació filtre i 11 propostes treballades a les juntes de districte, una per cada barri. En total 22 propostes, de les que 6 resultaran triades i s’executaran per part del govern local”_, ha explicat Giner.

[Twittear](https://twitter.com/share)